CELEX: 22013D1224(01)
Language: bg
Date: 2013-12-16 00:00:00
Title: Препоръка № 1/2013 на Съвета за асоцииране EC—Мароко от 16 декември 2013 година относно изпълнението на Плана за действие ЕС—Мароко в рамките на ЕПС, с който се прилага напредналият статут (2013—2017 г.)

24.12.2013   
            
            
               BG
            
            
               Официален вестник на Европейския съюз
            
            
               L 352/78
            
         ПРЕПОРЪКА № 1/2013 НА СЪВЕТА ЗА АСОЦИИРАНЕ EC—МАРОКО
   от 16 декември 2013 година
   относно изпълнението на Плана за действие ЕС—Мароко в рамките на ЕПС, с който се прилага напредналият статут (2013—2017 г.)
   СЪВЕТЪТ ЗА АСОЦИИРАНЕ ЕС—МАРОКО,
   като взе предвид Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, и по-специално член 80 от него,
   като има предвид, че:
   
               (1)
            
            
               С член 80 от Евро-средиземноморското споразумение на Съвета за асоцииране се предоставят правомощия да отправя препоръки, които смята за подходящи за постигането на целите на споразумението.
            
         
               (2)
            
            
               Съгласно член 90 от Евро-средиземноморското споразумение страните предприемат всички общи и специални мерки, необходими за изпълнението на техните задължения по споразумението, и следят за постигането на целите, заложени в споразумението.
            
         
               (3)
            
            
               Страните по Евро-средиземноморското споразумение постигнаха съгласие по текста на Плана за действие ЕС—Мароко в рамките на европейската политика за съседство (ЕПС), с който се прилага напредналият статут (2013—2017 г.).
            
         
               (4)
            
            
               Планът за действие ЕС—Мароко в рамките на ЕПС ще допринесе за прилагането на Евро-средиземноморското споразумение посредством изготвянето и приемането от страните на специални мерки, които ще зададат практическите насоки за прилагането на споразумението.
            
         
               (5)
            
            
               Чрез Плана за действие ЕС—Мароко в рамките на ЕПС ще бъдат изпълнени две цели: ще бъдат предвидени конкретни мерки, чрез които страните да изпълнят задълженията си съгласно Евро-средиземноморското споразумение, и ще се осигури по-широка рамка за допълнително укрепване на отношенията между ЕС и Мароко, за да се постигне висока степен на икономическа интеграция и да се задълбочи политическото сътрудничество в съответствие с общите цели на Евро-средиземноморското споразумение,
            
         ПРИЕ НАСТОЯЩАТА ПРЕПОРЪКА:
   Член единствен
   Съветът за асоцииране препоръчва страните да изпълнят Плана за действие ЕС—Мароко в рамките на ЕПС, с който се прилага напредналият статут (2013—2017 г.) (1), доколкото изпълнението е насочено към постигане на целите на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна.
   
      Съставено в Брюксел на 16 декември 2013 година.
      
         
            За Съвета за асоцииране
         
         
            Председател
         
         S. MEZOUAR
      
   
   
      (1)  Вж. документ ST 17584/13 на http://register.consilium.europa.eu